**С И С Т Е М А**

**за определяне на резултатите при провеждането на конкурс за длъжността директор на дирекция „Икономически дейности“ в администрацията на Община Никопол**

1. **Комисията одобри три различни варианта на тест за провеждане на конкурса.**

Вариантите на тест включват въпроси, свързани с преките задължения от длъжностната характеристика, с професионалните отговорности и необходимите компетентности за изпълнение на конкурсната длъжност, както и с устройството и функционирането на администрацията.

Всеки вариант на тест включва 20 затворени въпроса с един възможен верен отговор.

В съответствие с разпоредбата на чл. 34, ал. 5 и ал. 6 от Наредбата за провеждане на конкурсите и подбора при мобилност на държавни служители (НПКПМДС), конкурсната комисия реши:

1. Комисията определи скала за оценяване на резултатите от теста. Минималният резултат, при който тестът ще се счита за успешно издържан е 10 верни отговора, което се равнява на оценка 3,50. За всеки следващ верен отговор (над 10) се добавя към оценката 0,15. Максималният резултат е 5,00 при 20 верни отговора. При резултат под минималния кандидатът не се допуска до следващия етап в конкурсната процедура.

|  |  |  |
| --- | --- | --- |
| **СКАЛА ЗА ОЦЕНЯВАНЕ** | | |
|  | **Брой верни отговори** | **ОЦЕНКА** |
| **Минимален резултат** | 10 | 3,50 |
|  | 11 | 3,65 |
|  | 12 | 3,80 |
|  | 13 | 3,95 |
|  | 14 | 4,10 |
|  | 15 | 4,25 |
|  | 16 | 4,40 |
|  | 17 | 4,55 |
|  | 18 | 4,70 |
|  | 19 | 4,85 |
| **Максимален резултат** | 20 | 5,00 |

1. Буквеното означение на избрания отговор се загражда с кръг, със син химикал. Не се допуска нанасянето на каквито и да е поправки, дописване или изтриване в условията и отговорите, както и маркиране на повече от един отговор. В тези случаи се счита, че на съответния въпрос е даден грешен отговор. В случай че е маркиран повече от един отговор се счита, че на въпроса е отговорено невярно. Времето за решаване на теста е 60 минути.
2. Информация за резултатите от проведения тест ще се получават лично непосредствено след решаване на теста.

1. **Изисквания към писмената разработка:**

1. По отношение на структурата и организацията (максимален брой точки 6):
   * **Наличие на уводна част, в която е:** 
     + посочена връзката на темата с функциите на конкретната административна структура;
     + очертана значимостта и актуалността на конкретната тема за съответната административна структура;
   * **Обособено изложение, в което е:** 
     + посочена нормативната уредба, свързана с темата;
     + представено настоящото положение с неговите силни страни и тенденциите;
     + очертан кръг от проблеми, тесни моменти, предизвикателства, свързани с конкретната тема, както и идеи за преодоляването им

* **Заключителна част, в която са посочени очакваните резултати от предложените стъпки и посоката, в която може да се очаква промяна на тенденциите;**

1. По отношение на съдържанието (максимален брой точки 10):
   * Точно, коректно, пълно и адекватно позоваване на нормативната уредба
   * Добро познаване на настоящото положение, в т.ч. подходящи примери като илюстрация, които показват познаване на практическите аспекти
   * Приоритизиране на проблемите и предизвикателствата
   * Конкретни, аргументирани и конструктивни предложения за решения
   * Обективна оценка на евентуалните последици от предложените решения и прогнози за промяна в тенденциите
2. По отношение на езика и оформянето (максимален брой точки 4):

* Езикът е точен, ясен и коректен по отношение на използваната терминология
* Изложението е логически и смислово издържано
* Спазени са основни книжовноезикови норми
* Писмената разработка е оформена в абзаци

1. **Конкурсната комисия преценява представянето на писмените разработки на кандидатите по 5-степенна скала, по следните критерии:**

**Оценка 5** – (от 17 до 20 т.) - поставя се на писмена разработка, която напълно отговаря на посочените изисквания, а ако са допуснати пропуски, те са единични.

**Оценка 4** – (от 13 до 16 т.) - поставя се на писмена разработка, която в голяма степен отговаря на посочените изисквания, а допуснатите пропуски са несъществени и се отнасят главно до пълнотата на изложението и/или езика и оформянето на писмената разработка.

**Оценка 3** – (от 9 до 12 т.) - поставя се на писмена разработка, която като цяло отговаря на посочените изисквания, но се откриват сериозни пропуски по отношение на съдържанието.

**Оценка 2** – (от 5 до 8 т.) - поставя се на писмена разработка, която в малка степен отговаря на посочените изисквания (пропуските в една или повече групи изисквания са съществени).

**Оценка 1** – (от 0 до 4 т.) - поставя се на писмена разработка, която не отговаря на посочените изисквания.

Всеки член на конкурсната комисия определя оценката на съответната писмена разработка, като сума от броя точки по трите групи изисквания от т. II Изисквания към писмената разработка.

Оценката на всеки кандидат е средноаритметична от оценките на проверяващите.

До участие в интервюто се допускат кандидати, чийто резултат от писмената разработка е най-малко 4,00. Те се уведомяват чрез електронна поща и/или съобщение на интернет страницата на Общината за датата, мястото и часа на провеждането на интервюто.

Продължителността на развиване на писмена разработка по избраната чрез жребий тема е 180 минути.

1. **Интервюто е с по-голяма относителна тежест, тъй като в процеса на събеседването могат да се проверят професионалните и деловите качества на кандидатите, комуникативните им умения и професионалния им изказ, уменията за аргументиране и убеждаване, поради което комисията реши:**

Резултатите от теста да се умножат с коефициент 3, резултатите от писмената разработка да се умножат с коефициент 4, а резултатите от интервюто с коефициент 5.

Минималният резултат, при който кандидатът ще се счита за успешно издържал интервюто, е 4,00.

Въз основа на отговорите на кандидата всеки член на конкурсната комисия вписва своята преценка във Формуляр за преценка на кандидати от интервю - **Приложение № 7** към чл. 42, ал. 4 от НПКПМДС.

Общият резултат, вписан във Формуляра за преценка на кандидати от интервюто от всеки член на комисията, е средноаритметична величина от оценките по отделните компетентности по 5-степенна скала.

Общият резултат от интервюто на всеки кандидат е средноаритметична величина от оценката на членовете на конкурсната комисия по 5-степенна скала. При изчисленията резултатът се закръглява с два знака след десетичната запетая.

При постигнат на интервюто резултат под минималния 4,00 кандидатът не сформира окончателен резултат и не се класира.

Съгласно чл. 43, ал. 1 от НПКПМДС окончателният резултат на кандидата е сбор от резултатите, получени на теста, на писмената разработка и на интервюто, умножени съответно с коефициенти 3, 4 и 5, определени от комисията.